techiaith/cofnodycynulliad_en-cy huggingface dataset:
English: First Minister, no doubt you were as appalled as I was last week when Tory MPs in Westminster talked for four hours to talk out the private Member's Bill from Melanie Onn MP, which would have safeguarded every aspect of employment legislation currently protected under EU law once we leave the European Union. And I note that in stark contrast to the actions of her MPs last week, the Prime Minister in her statement this morning gave certain assurances on workers' rights. But does the First Minister agree with me that this demonstrates that there is a clear split in the Tory party on this critical issue of workers' rights, meaning it's going to be more difficult than ever to ensure that workers are protected in a post-Brexit Britain, and does he further agree with the TUC that we will need to know exactly what the framework for workers' rights and jobs will be?
Welsh: Brif Weinidog, mae'n siŵr eich bod wedi eich brawychu cymaint â minnau yr wythnos diwethaf pan siaradodd ASau Torïaidd yn San Steffan am bedair awr i atal y Bil Aelod preifat gan Melanie Onn AS, a fyddai wedi diogelu pob agwedd ar ddeddfwriaeth gyflogaeth a ddiogelir ar hyn o bryd o dan gyfraith yr UE ar ôl i ni adael yr Undeb Ewropeaidd. A nodaf, mewn gwrthgyferbyniad llwyr â gweithredoedd ei ASau yr wythnos diwethaf, bod Prif Weinidog y DU wedi rhoi sicrwydd penodol ar hawliau gweithwyr yn ei datganiad y bore yma. Ond a yw'r Prif Weinidog yn cytuno â mi bod hyn yn dangos bod rhaniad eglur yn y blaid Dorïaidd ar y mater hollbwysig hwn o hawliau gweithwyr, sy'n golygu ei bod yn mynd i fod yn anoddach nag erioed i sicrhau bod gweithwyr yn cael eu hamddiffyn ym Mhrydain ar ôl Brexit, ac a yw'n cytuno hefyd â'r TUC y bydd angen i ni wybod yn union beth fydd y fframwaith ar gyfer hawliau a swyddi gweithwyr?
English: Well, I did note what she said. I welcomed what she said. In fact, she said that not only would rights be protected but extended in the future, which I didn't expect but is something I welcome. This was undermined, of course, by the leader of the Welsh Conservatives this afternoon who shot a very large bullet through that argument. I hope this is a sign she's prepared to face down the rabid right in her own party and to fulfil the promises that she made today, because we know there are some in the Conservative Party who take the view that the best way forward is to make the UK a model of deregulation, along the lines of some countries in the world where there are no workers' rights, where people live in fear of their job security and whose quality of life is far lower than that than even exists in the UK at the moment.
Welsh: Wel, nodais yr hyn a ddywedodd hi. Croesewais yr hyn a ddywedodd. Yn wir, dywedodd nid yn unig y byddai hawliau yn cael eu diogelu ond y byddent yn cael eu hymestyn yn y dyfodol, nad oeddwn i'n ei ddisgwyl, ond sy'n rhywbeth rwy'n ei groesawu. Tanseiliwyd hyn, wrth gwrs, gan arweinydd y Ceidwadwyr Cymreig y prynhawn yma, a saethodd fwled fawr iawn drwy'r ddadl honno. Gobeithio fod hyn yn arwydd ei bod hi'n barod i frwydro'r asgell dde rhonc yn ei phlaid ei hun ac i gyflawni'r addewidion a wnaeth heddiw, oherwydd gwyddom fod rhai yn y Blaid Geidwadol sydd o'r farn mai'r ffordd orau ymlaen yw gwneud y DU yn fodel o ddadreoli, mewn ffordd debyg i rai gwledydd yn y byd lle nad oes unrhyw hawliau i weithwyr, lle mae pobl yn byw mewn ofn o ran diogelwch eu swyddi ac y mae eu hansawdd bywyd yn llawer is na'r hyn sy'n bodoli yn y DU ar hyn o bryd hyd yn oed.
English: I was interested in the First Minister's earlier comments regarding our future relationship with the EU, in particular the implications for Welsh ports. He suggested that it would be unacceptable for Northern Ireland to have more favourable customs arrangements than Wales. So, in that context, in that scenario, would he be arguing against such terms for Northern Ireland, or would he seek a similar differentiated approach for Wales in order to defend our ports and our economy?
Welsh: Roedd gennyf ddiddordeb yn sylwadau cynharach y Prif Weinidog ynghylch ein perthynas â'r UE yn y dyfodol, yn enwedig y goblygiadau i borthladdoedd Cymru. Awgrymodd y byddai'n annerbyniol i Ogledd Iwerddon gael trefniadau tollau mwy ffafriol na Chymru. Felly, yn y cyd-destun hwnnw, yn y sefyllfa honno, a fyddai'n dadlau yn erbyn telerau o'r fath i Ogledd Iwerddon, neu a fyddai'n ceisio dull gwahaniaethol tebyg i Gymru er mwyn amddiffyn ein porthladdoedd a'n heconomi?
English: I wouldn't want to see customs at all between any point in the UK and any point in the Republic of Ireland. What I fear is that a deal will be done where there will be no customs posts at all on the border between Northern Ireland and the republic, but yet there will be in the Welsh ports. If you were an operator, the last thing you would want is to have to go through customs physically, and instead of going through Holyhead you go through Cairnryan to Larne and into Northern Ireland, which gives Northern Ireland a significant competitive advantage over the Welsh ports. That would represent, for me, an unfair outcome.
Welsh: Ni fyddwn eisiau gweld tollau o gwbl rhwng unrhyw fan yn y DU ac unrhyw fan yng Ngweriniaeth Iwerddon. Yr hyn yr wyf i'n ei ofni yw y bydd bargen yn cael ei tharo lle na fydd unrhyw safleoedd tollau o gwbl ar y ffin rhwng Gogledd Iwerddon a'r weriniaeth, ond eto bydd rhai ym mhorthladdoedd Cymru. Pe byddech chi'n weithredwr, y peth olaf y byddech chi ei eisiau fyddai gorfod mynd drwy'r tollau yn gorfforol, ac yn hytrach na mynd trwy Gaergybi, rydych chi'n mynd trwy Cairnryan i Larne ac i mewn i Ogledd Iwerddon, sy'n rhoi mantais gystadleuol sylweddol i Ogledd Iwerddon dros borthladdoedd Cymru. Byddai hynny'n cynrychioli, i mi, canlyniad annheg.
English: First Minister, I think a clear Brexit was always the most likely outcome, given what people voted for in the referendum, but now what happens afterwards has to be our main focus. Do you agree with me that we should seek arrangements that are based on respect for our EU neighbours? There should be no part of wishing the EU to fail; that will cause huge problems for us directly. A strengthening of the role of the World Trade Organization - I am very concerned that American policy may turn on this issue now, whereas I think much of what people who argued for Brexit predicated their view on was that we would move to World Trade Organization rules, if that was what was required. Finally, the role of NATO - we remember the very successful summit here in Newport - is a way of projecting to the world that Britain still seeks to fulfil its international obligations, and to be a good neighbour.
Welsh: Brif Weinidog, rwy'n credu mai Brexit eglur oedd y canlyniad mwyaf tebygol erioed, o ystyried yr hyn y pleidleisiodd pobl drosto yn y refferendwm, ond mae'n rhaid i ni ganolbwyntio'n bennaf ar yr hyn sy'n digwydd wedyn. A ydych chi'n cytuno â mi y dylem ni geisio cael trefniadau sy'n seiliedig ar barch at ein cymdogion yn yr UE? Ni ddylai fod unrhyw elfen o ddymuno i'r UE fethu; bydd hynny'n achosi problemau enfawr i ni yn uniongyrchol. Cryfhau swyddogaeth Sefydliad Masnach y Byd - rwy'n bryderus iawn y gallai polisi America newid ar y mater hwn nawr, er fy mod i'n credu mai llawer o'r hyn y seiliodd pobl a oedd yn dadlau dros Brexit eu barn arno oedd y byddem ni'n symud i reolau Sefydliad Masnach y Byd, os mai dyna fyddai'n ofynnol. Yn olaf, mae swyddogaeth NATO - rydym ni'n cofio yr uwchgynhadledd hynod lwyddiannus honno yma yng Nghasnewydd - yn ffordd o ddangos i'r byd bod Prydain yn dal i geisio bodloni ei rhwymedigaethau rhyngwladol, a bod yn gymydog da.
English: That's absolutely true. Brexit is a bit like standing in a restaurant and somebody saying what they don't want from the menu, then trying to guess what they do want without them necessarily expressing a view on it. As politicians, we've all been trying to guess what they want. There are so many different models. For me, it's always been about making sure that we preserve, protect and enhance the Welsh economy - that is utterly fundamental to my mind - and it is about being a good neighbour. Europe doesn't do disputes very well; history tells us that. We've always been far stronger when we've worked together. The European Union was the framework for peace - it was the framework for peace in Northern Ireland, for that matter - and it's hugely important that that goodwill and co-operation that's been built up over so many years since the end of the war is not lost as we seek a new relationship with the EU in the future.
Welsh: Mae hynny'n hollol wir. Mae Brexit yn debyg i sefyll mewn bwyty a rhywun yn dweud yr hyn nad ydyn nhw ei eisiau oddi ar y fwydlen, yna'n ceisio dyfalu beth maen nhw ei eisiau heb iddyn nhw fynegi barn ar y mater o reidrwydd. Fel gwleidyddion, rydym ni i gyd wedi bod yn ceisio dyfalu beth maen nhw ei eisiau. Mae cymaint o wahanol fodelau. I mi, y bwriad o'r cychwyn fu gwneud yn siŵr ein bod ni'n gwarchod, amddiffyn a gwella economi Cymru - mae hynny'n gwbl sylfaenol yn fy marn i - ac mae'n ymwneud â bod yn gymydog da. Nid yw Ewrop yn ymdrin ag anghydfod yn dda iawn; mae hanes yn dweud hynny wrthym. Rydym ni wedi bod yn llawer cryfach erioed pan ein bod ni wedi gweithio gyda'n gilydd. Yr Undeb Ewropeaidd oedd y fframwaith ar gyfer heddwch - y fframwaith ar gyfer heddwch yng Ngogledd Iwerddon, o ran hynny - ac mae'n hynod bwysig nad yw'r ewyllys da a'r cydweithrediad a ddatblygwyd dros gymaint o flynyddoedd ers diwedd y rhyfel yn cael eu colli wrth i ni geisio sefydlu perthynas newydd gyda'r UE yn y dyfodol.
English: I discussed the issue with the chief executive officer of Tata Steel UK yesterday in the meeting that I had with him, and I've today written to Koushik Chatterjee who is the CEO finance of Tata, who is greatly influential on these matters. I've made it clear that it's hugely important that Tata should explain very clearly to the workforce what the implications of the changes are.
Welsh: Trafodais y mater gyda phrif swyddog gweithredol Tata Steel UK ddoe yn y cyfarfod a gefais gydag ef, ac rwyf wedi ysgrifennu heddiw at Koushik Chatterjee, sef Prif Swyddog Gweithredol cyllid Tata, sy'n ddylanwadol iawn o ran y materion hyn. Rwyf wedi ei gwneud yn eglur ei bod yn hynod bwysig bod Tata yn esbonio'n glir iawn i'r gweithlu beth yw goblygiadau'r newidiadau.
English: In his meeting with Bimlendra Jha, was he able to outline the nature of the concerns that we've expressed in my party, but are also widely shared among the workforce, about the highly uncertain nature of the commitments on investment and employment, and also the potential consequences of the proposal to de-link the British Steel pension scheme and Tata effectively creating an orphan fund? And was he able to seek some assurances or concessions from Tata Steel in relation to these concerns?
Welsh: Yn ei gyfarfod â Bimlendra Jha, a lwyddodd i amlinellu natur y pryderon yr ydym ni wedi eu mynegi yn fy mhlaid i, ond sydd hefyd yn cael eu rhannu'n eang ymhlith y gweithlu, am natur hynod ansicr yr ymrwymiadau ar fuddsoddiad a chyflogaeth, a hefyd canlyniadau posibl y cynnig i ddadgysylltu cynllun pensiwn Dur Prydain a Tata yn creu cronfa amddifad i bob pwrpas? Ac a lwyddodd i gael rhywfaint o sicrwydd neu gonsesiynau gan Tata Steel o ran rhai o'r pryderon hyn?
English: What we do know from Tata is they are committed to at least the next five years to Port Talbot if there is agreement on the pension scheme. We know that they'll be committed in that time to two blast furnaces. The money that we have made available potentially for Tata is conditional; we want to see certain guarantees put in place if that money is going to be released, as Members would expect us to. But I think it's also fair to say that difficult though the decision is for the workers there, there is nothing else on the table. The choice is accepting what's there, difficult though it might be, or we're back to square 1, effectively: great uncertainty. It's a difficult choice, I accept that, but that is the choice that workers face. Nevertheless, we've come a long way from where we were in March when the situation was grim indeed, I have to say. If you'd asked me then whether the heavy end of Port Talbot would remain, I think the answer would probably have been 'no'; it was unlikely. Because of the hard work that's been put in by Welsh Government officials; the hard work that's been put in by representatives such as David Rees; and because of the hard work put in by our officials, the money has been put on the table and we are in a position, now, where Tata are able to offer an opportunity to Welsh workers that workers must now consider.
Welsh: Yr hyn a wyddom gan Tata yw eu bod wedi ymrwymo i'r pum mlynedd nesaf o leiaf i Bort Talbot os ceir cytundeb ar y cynllun pensiwn. Rydym ni'n gwybod y byddant wedi ymrwymo i ddwy ffwrnais chwyth yn y cyfnod hwnnw. Mae'r arian yr ydym ni wedi ei roi ar gael o bosibl i Tata yn amodol; rydym ni eisiau gweld rhai gwarantau yn cael eu rhoi ar waith os yw'r arian hwnnw'n mynd i gael ei ryddhau, fel y byddai'r Aelodau'n disgwyl i ni ei wneud. Ond rwy'n credu ei bod hefyd yn deg i ddweud, er bod y penderfyniad hwn yn anodd i'r gweithwyr yno, nad oes unrhyw beth arall ar y bwrdd. Y dewis yw derbyn yr hyn sydd yno, er mor anodd y gallai hynny fod, neu rydym ni yn ôl i'r cychwyn, i bob pwrpas: ansicrwydd mawr. Mae'n ddewis anodd, rwy'n derbyn hynny, ond dyna'r dewis y mae'r gweithwyr yn ei wynebu. Serch hynny, rydym ni wedi dod yn bell o ble'r oeddem ni ym mis Mawrth pan oedd y sefyllfa'n llwm dros ben, mae'n rhaid i mi ddweud. Pe byddech chi wedi gofyn i mi bryd hynny a fyddai pen trwm Port Talbot yn parhau, rwy'n credu mai 'na fyddai' fyddai'r ateb wedi bod yn ôl pob tebyg; roedd yn annhebygol. Oherwydd y gwaith caled sydd wedi ei wneud gan swyddogion Llywodraeth Cymru; y gwaith caled sydd wedi ei wneud gan gynrychiolwyr fel David Rees; ac oherwydd y gwaith caled a wnaed gan ein swyddogion, mae'r arian wedi ei roi ar y bwrdd ac rydym ni mewn sefyllfa, erbyn hyn, lle mae Tata yn gallu cynnig cyfle i weithwyr Cymru y mae'n rhaid i'r gweithwyr ei ystyried nawr.
English: Thank you for that answer, First Minister. I met with the trade unions and steelworkers last week, again, to discuss some of the issues around the challenges they face. The proposal was one of the issues that came up, and what was clear was the lack of confidence, as I think has been highlighted, in Tata itself at this moment in time. I've passed that on myself to Mr Jha, but will you actually raise it now with the new chair of Tata and Sons, Mr Chandrasekaran, because it's important that a voice from the top of Tata is there to say, 'We support this deal, we're going to honour this deal, it is going to be on the table and we will deliver it'? I think that voice from the top is important to the workers to gain that confidence that they've lost in the last 12 months.
Welsh: Diolch i chi am yr ateb yna, Brif Weinidog. Cefais gyfarfod gyda'r undebau llafur a'r gweithwyr dur yr wythnos diwethaf, unwaith eto, i drafod rhai o'r materion sy'n gysylltiedig â'r heriau sy'n eu hwynebu. Roedd y cynnig yn un o'r materion a gododd, a'r hyn a oedd yn eglur oedd y diffyg ffydd, fel yr wyf yn credu sydd wedi cael ei amlygu, yn Tata ei hun ar hyn o bryd. Rwyf wedi rhannu hynny fy hun gyda Mr Jha, ond a wnewch chi ei godi nawr gyda chadeirydd newydd Tata and Sons, Mr Chandrasekaran, gan ei bod yn bwysig bod llais o frig Tata yno i ddweud, 'Rydym ni'n cefnogi'r cytundeb hwn, rydym ni'n mynd i anrhydeddu'r cytundeb hwn, mae'n mynd i fod ar y bwrdd a byddwn yn ei ddarparu'? Credaf fod llais o'r brig yn bwysig i'r gweithwyr gael y ffydd honno y maen nhw wedi ei golli yn ystod y flwyddyn ddiwethaf.
English: I think that's an interesting suggestion. As I say, I have made it clear to Tata that it's hugely important that they communicate as effectively as possible to the workforce what is on the table here and their own commitments, of course. I have no reason to doubt the commitments that Tata has made. But, of course, it's important to repeat these things in order for people to understand that those commitments are being made.
Welsh: Rwy'n credu bod hwnna'n awgrym diddorol. Fel y dywedais, rwyf wedi ei gwneud yn eglur i Tata ei bod yn hynod bwysig ei fod yn cyfathrebu mor effeithiol â phosibl i'r gweithlu yr hyn sydd ar y bwrdd yma a'u hymrwymiadau eu hunain, wrth gwrs. Nid oes gennyf unrhyw reswm i amau'r ymrwymiadau y mae Tata wedi eu gwneud. Ond, wrth gwrs, mae'n bwysig ailadrodd y pethau hyn er mwyn i bobl ddeall bod yr ymrwymiadau hynny'n cael eu gwneud.
English: First Minister, you said that there's no other offer on the table and I accept that position as well. But can I ask what initial discussions you've had, as a Government, with the UK Government, the unions and other interested parties, on developing an alternative strategy in the event that the current proposal is rejected?
Welsh: Brif Weinidog, dywedasoch nad oes unrhyw gynnig arall ar y bwrdd ac rwy'n derbyn y sefyllfa honno hefyd. Ond a gaf i ofyn pa drafodaethau cychwynnol ydych chi wedi eu cael, fel Llywodraeth, gyda Llywodraeth y DU, yr undebau a phartïon eraill sydd â diddordeb, ar ddatblygu strategaeth arall rhag ofn y bydd y cynnig presennol yn cael ei wrthod?
English: The UK Government is not interested, and hasn't been interested since the change of Prime Minister. We are in a situation where the issue of energy-intensive industries and the price of electricity in the UK are still an issue. It was raised with me by Tata yesterday; they are still saying that the UK is an expensive place to do business because of its energy prices. We have yet to see sufficient action from the UK Government in order to support the good work that's been put in by the Welsh Government.
Welsh: Nid oes gan Lywodraeth y DU ddiddordeb, ac ni fu ganddi ddiddordeb ers newid y Prif Weinidog. Rydym ni mewn sefyllfa lle mae'r mater o ddiwydiannau ynni-ddwys a phris trydan yn y DU yn dal i fod yn broblem. Fe'i codwyd gyda mi gan Tata ddoe; maen nhw'n dal i ddweud bod y DU yn lle drud i wneud busnes oherwydd ei phrisiau ynni. Nid ydym wedi gweld camau digonol gan Lywodraeth y DU eto i gefnogi'r gwaith da sydd wedi ei wneud gan Lywodraeth Cymru.
English: We are currently reviewing the responses received to the draft orders that were published in August last year. We will be making an announcement on the next stages shortly.
Welsh: Rŷm ni'n ystyried yr ymatebion a dderbyniwyd i'r gorchmynion drafft a gafodd eu cyhoeddi fis Awst y llynedd. Fe fydd yna gyhoeddiad ynglŷn â'r camau nesaf yn fuan.
English: I met yesterday with the contractors for this programme - Jones Brothers and Balfour Beatty - and they are hugely concerned that no date has been announced for a public inquiry. That, in turn, will lead to a delay unless moves are made very shortly in that regard. The proposal has already been delayed by 12 months, as you will well know, because of arguments about bats. Certainly we don't want any further delay. Can you give us an assurance that the contractors can proceed with this proposal early in 2018, which is according to the current timetable?
Welsh: Mi ges i gyfarfod ddoe efo'r contractwyr ar gyfer y cynllun yma, sef Jones Brothers a Balfour Beatty, ac maen nhw'n bryderus iawn nad oes yna ddyddiad wedi'i gyhoeddi ar gyfer ymchwiliad cyhoeddus. Mae hynny, yn ei dro, yn mynd i olygu oedi os nad oes yna symudiad buan iawn ar gyfer hynny. Mae'r cynllun wedi'i oedi 12 mis yn barod, fel y byddwch chi'n gwybod, oherwydd dadlau ynglŷn ag ystlumod. Yn sicr, nid ydym eisiau mwy o oedi. A fedrwch chi roi sicrhad y gall y contractwyr symud ymlaen efo'r cynllun yma yn fuan yn 2018, sef yr amserlen ar hyn o bryd?
English: We are going through the issues that were raised in the environmental statement in August to ensure that they are all resolved. As regards Welsh Government's commitment, may I tell the Member that the commitment to build the bypass still exists, although there has been delay? It wasn't possible to avoid that delay. But, no, it's crucially important that the road is built as soon as possible.
Welsh: Rŷm ni'n mynd trwy'r pethau a gafodd eu codi yn y datganiad amgylcheddol ym mis Awst er mwyn sicrhau bod y rheini'n cael eu datrys. Ynglŷn ag ymrwymiad Llywodraeth Cymru, gallaf ddweud wrth yr Aelod fod yr ymrwymiad i adeiladu'r ffordd osgoi yn dal i fod yna, er bod oedi wedi bod. Nid oedd modd i osgoi hynny. Ond, na, mae'n hollbwysig bod yr hewl yn cael ei hadeiladu cyn gynted ag sy'n bosibl.
English: Support is available to all businesses, including new businesses, through a variety of funds, including our recently introduced repayable fund for SMEs and the growth and prosperity fund.
Welsh: Mae cymorth ar gael i bob busnes, gan gynnwys busnesau newydd, trwy amrywiaeth o gronfeydd, gan gynnwys ein cronfa ad-daladwy a gyflwynwyd yn ddiweddar ar gyfer BBaChau a'r gronfa twf a ffyniant.
English: Thank you, First Minister. We know full well the problems that businesses in some areas of Wales are facing with the huge hikes in business rates this April. This is particularly difficult for newer businesses. While I welcome the commitment of extra support in the budget, there's still a lack of clarity over how that money is going to be distributed, and some businesses have told me that they're in limbo, particularly those that need to sign up to longer term leases. When will the Welsh Government be publishing full details of the new funding package available to businesses and how businesses will be able to apply for it?
Welsh: Diolch yn fawr, Brif Weinidog. Gwyddom yn iawn y problemau y mae busnesau mewn rhai rhannau o Gymru yn eu hwynebu gyda'r cynnydd enfawr i ardrethi busnes fis Ebrill eleni. Mae hyn yn arbennig o anodd i fusnesau mwy newydd. Er fy mod i'n croesawu'r ymrwymiad o gymorth ychwanegol yn y gyllideb, ceir diffyg eglurder o hyd ynghylch sut y mae'r arian hwnnw'n mynd i gael ei ddosbarthu, ac mae rhai busnesau wedi dweud wrthyf eu bod yn nhir neb, yn enwedig y rhai y mae angen iddynt lofnodi prydlesi mwy hirdymor. Pryd fydd Llywodraeth Cymru yn cyhoeddi manylion llawn y pecyn cyllid newydd sydd ar gael i fusnesau a sut y bydd busnesau yn gallu gwneud cais amdano?
English: That will be published soon. It was important, of course, to get the budget through the Assembly in order not to prejudge the outcome of that. And, of course, I can reiterate that a new permanent rate relief scheme for small businesses will be introduced from next year onwards.
Welsh: Bydd hynny'n cael ei gyhoeddi'n fuan. Roedd yn bwysig, wrth gwrs, cael y gyllideb drwy'r Cynulliad er mwyn peidio â rhagfarnu canlyniad hynny. Ac, wrth gwrs, gallaf ailadrodd y bydd cynllun rhyddhad ardrethi parhaol newydd ar gyfer busnesau bach yn cael ei gyflwyno o'r flwyddyn nesaf ymlaen.
English: I have accepted two urgent questions under Standing Order 12.66 and I call on Bethan Jenkins to ask the first urgent question.
Welsh: Rwyf wedi derbyn dau gwestiwn brys o dan Reol Sefydlog 12.66 ac rwy'n galw ar Bethan Jenkins i ofyn y cwestiwn brys cyntaf.
English: I thank the Member for her question. NSA Afan is subject to an ongoing Welsh Government investigation into allegations of possible misuse of funds. We're working with relevant authorities, including the police, at this time. It would inappropriate for me to comment any further.
Welsh: Diolch i'r Aelod am ei chwestiwn. Mae NSA Afan yn destun ymchwiliad parhaus Llywodraeth Cymru i honiadau o gamddefnyddio posibl o arian. Rydym yn gweithio gyda'r awdurdodau perthnasol, gan gynnwys yr heddlu, ar hyn o bryd. Byddai'n amhriodol imi wneud unrhyw sylwadau pellach.
English: Llywydd, I thank the Member for her contribution. The Member makes many assumptions during her contribution, some not factually correct. NSA Afan is subject to an ongoing Welsh Government investigation, and we are working with other authorities, including the police, at this time.
Welsh: Lywydd, diolchaf i'r Aelod am ei chyfraniad. Mae'r Aelod yn gwneud llawer o ragdybiaethau yn ei chyfraniad, ac mae rhai ohonynt nad ydynt yn ffeithiol gywir. Mae NSA Afan yn destun ymchwiliad parhaus gan Lywodraeth Cymru, ac rydym yn gweithio gydag awdurdodau eraill, gan gynnwys yr heddlu, ar hyn o bryd.